3. ΑΝΑΓΚ. ΝΟΜΟΣ της 16/19 Νοεμ. 1935 Περί τροποποιήσεως του περί Ε.Ο.Τ. Νόμ. 6450/ 1935. Άρθρ.6.-Η Τουριστική Αστυνομία δια των οργάνων αυτής από του βαθμού του υπαστυνόμου ή ανθυπομοιράρχου και άνω δια πάσαν παράβασιν αστυνομικής διατάξεως επιβάλλει ποινήν προστίμου ως αύτη δια πάσαν παράβασιν τουριστικής αστυνομικής διατάξεως επιβάλλει εις τους παραβάτας αυτών την ποινήν του προστίμου μέχρις 100 δραχμών δια πάντων δε των οργάνων αυτής ασκεί αρμοδιότητα καθ’ όλον το κράτος επί των ζητημάτων των αναγομένων εις τον έλεγχον και εποπτείαν του Ε.Ο.Τ. αι δε λοιπαί αρχαί οφείλουσι να συμμορφούνται προς τας υποδείξεις αυτής επί παντός ζητήματος επιβιβάσεως, αποβιβάσεως περιηγητών, διαδρομής επί του Ελληνικού εδάφους αυτών, και γενικώς της ειδικής αρμοδιότητος αυτής. Δια το μέτρον των χρηματικών ποινών βλ. άρθρ.2 Ν. 110/1945 και άρθρ.57 Ποιν. Κώδικος (τόμ. 8 σελ. 6 και 28) εν συνδυασμώ προς το άρθρ.6 παρ.1 Ν.Δ. 3016/954 (18.Δβ). Άρθρ.9.-Εις τας επιτροπάς «Ζωνών εμφανίσεως» μετέχει υποχρεωτικώς και ο διευθυντής της Τουριστικής Αστυνομίας. Άρθρ.11.-Αι εις την Τουριστικήν Αστυνομίαν αποσπάσεις και μεταθέσεις αξιωματικών και οργάνων της αστυνομίας και χωροφυλακής είναι υποχρεωτικαί δια τα σώματα ταύτα εντός του προβλεπομένου δια Δ/των αριθμού, αι δε προαγωγαί των εις αυτήν ανηκόντων και εχόντων νόμιμα προσόντα ενεργούνται ασχέτως των εν τοις οικείοις σώμασι κενών. Σελ. 120 Άρθρ.12.-Αι κινηματογραφικαί καθ’ όλον το Κράτος επιχειρήσεις υπόκεινται εις τας δια της παρ’ υπ’ αριθ. 2 του άρθρ.13 του νόμ. 6450/1935 υποχρεώσεις και δια προβολάς οδηγιών της Τουριστικής Αστυνομίας. Άρθρ.13.-Το διοικητικόν συμβούλιον του Ε.Ο.Τ. εκχωρεί δι’ αποφάσεως αυτού εις την διεύθυνσιν της Τουριστικής Αστυνομίας όσα εκ των δικαιωμάτων εποπτείας και ελέγχου του Ε.Ο.Τ. κρίνει σκόπιμον να μεταβιβασθώσιν εις αυτήν δια την ταχυτέραν και άμεσον εφαρμογήν των. (Αι άδειαι εγκαταστάσεως περιπτέρων αναπήρων) ή και πάσης φύσεως τοιούτων, αι άδειαι λειτουργίας μεγαφώνων, αι άδειαι μικροπωλητών, στιλβωτών, οψοκομιστών, άδειαι καταλήψεως πεζοδρομίων, «άδειαι πάσης φύσεως διαφημίσεων, χρήσεως μουσικών οργάνων και καταλήψεως πεζοδρομίων οδών εντός των ζωνών εμφανίσεως» κλπ. εντός μεν των ζωνών εμφανίσεως χορηγούνται παρά των αρμοδίων αρχών μόνον μετά σύμφωνον γνώμην της διευθύνσεως Τουριστικής Αστυνομίας, παρά δε τοις Σιδηροδρομικοίς σταθμοίς, τοις αρχαιολογικοίς χώροις, ταις λουτροπόλεσι και τοις τόποις θερινής ή χειμερινής διαμονής, αποβάθραις αποβιβάσεως ή επιβιβάσεως περιηγητών, αι άδειαι πάσης φύσεως μικροπωλητών, στιλβωτών ή αχθοφόρων χορηγούνται παρά της Τουριστικής Αστυνομίας, καταργουμένης πάσης αντιθέτου διατάξεως. Αι ήδη εκδιδόμεναι άδειαι ανανεούνται ατελώς συμφώνως τη ως άνω παραγράφω. Τα εντός ( ) της β΄ παραγράφου απηλείφθησαν υπό του άρθρ.2 Α.Ν. της 21/22 Ιαν. 1936 περί τροποποιήσεως των περί αναπήρων και θυμάτων πολέμου διατάξεων (τ.35), τα δε εντός «» προσετέθησαν υπό του άρθρ.5 Α.Ν. 1169/1938 (κατωτ. αριθ. 7). Άρθρ.14.-Εις την Τουριστικήν Αστυνομίαν επιτρέπεται η απόσπασις αξιωματικών, υπαξιωματικών και οργάνων του λιμενικού σώματος τιθεμένων εις διάθεσιν του διευθυντού της Τουριστικής Αστυνομίας. Αι λοιπαί διατάξεις παρατίθενται ανωτ.  εν σελ.30. 18.Γ.α.3 Λειτουργία Τουριστικής Αστυνομίας 